Kuid pole halba ilma heata, sel talvel on suurepärane võimalus tegeleda oma maja soojapidavuse küsimustega ja tellida energiaaudit või termoülevaatus. Termopildi  tegemise kaudu saab majaomanik tuvastada soojalekkeid ja kontrollida hoonete seinte, akende ning kõikvõimalike liitekohtade soojapidavust. Kuna termoülevaatuse tegemiseks on vajalik 15 C sise- ja välistemperatuuri vahe, siis on praegune aeg igati sobilik selleks, et saada põhjalik ülevaade oma elamu ehituskvaliteedist. Kui soojalekke kohad ja külmasillad tuvastatud, siis saab hakata lahendusi välja mõtlema, et vähemalt järgmiseks talveks valmis olla. Ka korteriühistutel tasub tõsiselt tutvuda energiasäästu  teemaga ja viia ennast kurssi sellega, milliseid võimalusi pakub energia säästmiseks KredEx.